E-tol-saak: Redes vir interdik 'vaag' | Nuus24
Johannesburg – Die redes wat die hooggeregshof in Pretoria gegee is vir ‘n tussentydse interdik teen die e-tolstelsel, is vaag en onduidelik, het die grondwethof Woensdag gehoor.Adv. Jeremy Gauntlett vir die nasionale tesourie sê regter Bill Prinsloo het nie genoegsame redes verskaf vir sy besluit om die interdik toe te staan nie.“Met respek, wat hy doen... is om die individuele interdik-boksies af te merk en elke keer te sê dit [die rede] is daar.”Hy sê dit is moeilik vir die partye om vas te stel hoe hy by hierdie slotsom gekom het.“Dit is die begin van vaagheid.”Die interdik deur die hooggeregshof in Pretoria, wat deur die Opposition to Urban Tolling Alliance (Outa) gebring is, in op 28 April toegestaan.Luidens die interdik moet 'n volledige hersiening gedoen word voor die e-tolstelsel geïmplementeer kan word.Die Suid-Afrikaanse Nasionale Padagentskap (Sanral) en die nasionale tesourie appelleer teen die interdik.Gauntlett het Woensdag geargumenteer dat daar min kommer is oor die finansiële implikasies van die interdik in Outa se beëdigde verklaring. Hy sê dit voorspel skade en dat die skade slegs op Sanral sal afkom, maar niks is verder geanaliseer nie.“Openbare belang word uitgelaat.”Gauntlett het aangevoer dat dit geheel en al onrealisties was om ‘n interdik teen die projek toe te staan toe dit gereed was om te begin.– Volg Nuus24 op Twitter - SAPA
Lees meer oor: e-tolstelsel | outa | sanral VOLGENDE OP NUUS24X